11. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 1187/551 της 19 Δεκ. 1978/5  Ιαν. 1979 (ΦΕΚ Β΄ 3) Περί τελωνισμού ειδών, που εισάγονται από Έλληνες εργαζόμενους στο Εξωτερικό. Έχοντας υπόψη: α)Τις διατάξεις των παρ. 1 και 2 του άρθρ. 2 του Νόμ. 827/1978 «περί ρυθμίσεως δασμολογικών θεμάτων και άλλων τινών διατάξεων» με τις οποίες τροποποιούνται και συμπληρώνονται οι διατάξεις του άρθρ. 12 του Ν.Δ. 2544/1953 «περί τελωνισμού ειδών ατομικής χρήσεως επιβατών και ειδών μετοικούντων». β)Τις διατάξεις του άρθρ. 3 του αυτού ως άνω Νόμου με τις οποίες αντικαθίστανται οι διατάξεις του άρθρ. 16 του Ν.Δ. 2544/1953, αποφασίζουμε: Άρθρ.1.-1.Έλληνες εργαζόμενοι στο εξωτερικό, υπέρ την διετίαν, οι οποίοι επανακάμπτουν οριστικά στην Ελλάδα και ζητούν να τελωνίσουν το εισαγόμενο από αυτούς μεταχειρισμένο ή καινούργιο επιβατικό αυτ/τό τους, σύμφωνα με τις διατάξεις του εδαφ. α της παρ. 6 του άρθρ. 12 του Ν.Δ. 2544/53, οφείλουν να προσκομίσουν στο αρμόδιο Τελωνείο Εισαγωγής, πιστοποιητικό της Προξενικής Αρχής του τόπου διαμονής των, στο εξωτερικό ή εάν δεν υπάρχει Προξενική Αρχή, της Δημοτικής ή Αστυνομικής Αρχής στο οποίο θα αναγράφονται και θα βεβαιώνονται τα εξής: α)ότι ο εργαζόμενος παρέμεινε στο εξωτερικό και εργαζόταν πάνω από δύο συνεχή χρόνια, καθώς και το είδος της απασχολήσεώς του, β)ότι αναχωρεί από το εξωτερικό με σκοπό να επανεγκατασταθεί οριστικά στην Ελλάδα, γ)τα στοιχεία του εισαγομένου στην Ελλάδα επιβατικού αυτοκινήτου. Το στοιχείον αυτό δεν απαιτείται στην περίπτωση που ο εργαζόμενος δεν απέκτησε τούτο στη χώρα της εργασίας του, αλλά από άλλη χώρα. δ)ότι ήταν κάτοχος επιβατικού αυτ/του επί ένα τουλάχιστον έτος, προ της αναχωρήσεώς του για την Ελλάδα ανεξάρτητα αν πρόκειται γι’ αυτό που εισάγει στην Ελλάδα ή άλλο που είχε στην κατοχή του κατά την διάρκεια της παραμονής του στο εξωτερικό. 2.Το ανωτέρω πιστοποιητικό απαιτείται και προκειμένου περί εισαγωγής μεταχειρισμένου ή καινούργιου μοτοποδηλάτου ή μοτοσυκλέττας. Άρθρ.2.-Έλληνες εργαζόμενοι στο εξωτερικό επί 4 τουλάχιστον συνεχή έτη, οι οποίο επανεκάμπτουν οριστικά στην Ελλάδα και ζητούν να τελωνίσουν τα είδη της οικοσκευής των, σύμφωνα με τις διατάξεις του εδαφ. (β) της παρ. 6 του άρθρ. 12 του Ν.Δ. 2544/53, οφείλουν να προσκομίσουν στο αρμόδιο Τελωνείο εισαγωγής, πιστοποιητικό μιας των προβλεπομένων από το άρθρ. 1 της παρούσης αρχών στο οποίο θα αναγράφονται και θα βεβαιώνονται τα εξής: α)ότι ο εργαζόμενος παρέμεινε στο εξωτερικό και εργαζόταν επί 4 τουλάχιστον συνεχή έτη καθώς και το είδος της απασχολήσεώς του. β)ότι αναχωρεί από το εξωτερικό με σκοπό να επανεγκατασταθεί οριστικά στην Ελλάδα. γ)αναλυτικά γραμμένα τα μεταφερόμενα στην Ελλάδα είδη της οικοσκευής του, και δ)ότι αυτά αποτελούσαν αντικείμενα της εγκαταστάσεώς του στο εξωτερικό. Το στοιχείο αυτό δεν απαιτείται για τα καινούργια είδη οικιακής οικονομίας τα λειτουργούντα με ηλεκτρισμό. Αναλυτικές καταστάσεις ειδών οικοσκευής, θεωρημένες από τις παραπάνω Αρχές και επισυναπτόμενες στο οικείο πιστοποιητικό, θεωρούνται έγκυρες και γίνονται αποδεκτές. Άρθρ.3.-1.Καθηγητές ή Υφηγητές Ανωτάτων Εκπαιδευτικών Ιδρυμάτων της αλλοδαπής ή ειδικοί επιστήμονες Ελληνικής υπηκοότητας ή Ιθαγενείας οι οποίοι αφικνούνται στην Ελλάδα δια να διορισθούν σε ημεδαπά Ανώτατα Εκπαιδευτικά ή Ερευνητικά Ιδρύματα και ζητούν να τελωνίσουν τα είδη της οικοσκευής και το μεταχειρισμένο ή καινούργιο επιβατικό αυτοκίνητό τους, σύμφωνα με τις διατάξεις του εδαφ. α΄ της παρ. 7 του άρθρ. 12 του Ν.Δ. 2544/53, οφείλουν να προσκομίσουν στο αρμόδιο Τελωνείο εισαγωγής τα εξής δικαιολογητικά: α)πιστοποιητικό της Προξενικής αρχής του τόπου διαμονής των στο εξωτερικό, ή του αλλοδαπού Ανωτάτου Εκπαιδευτικού Ιδρύματος στο οποίο θα βεβαιώνεται η ιδιότητα του καθηγητού, υφηγητού ή ειδικού επιστήμονα καθώς και το γεγονός της επί 2 τουλάχιστον έτη προσφοράς των υπηρεσιών των με την παραπάνω ιδιότητα. β)έγγραφο βεβαίωση του οικείου Ελληνικού Ανωτάτου Εκπαιδευτικού ή Ερευνητικού Ιδρύματος στην οποία θα βεβαιώνεται ο διορισμός των ως καθηγητών, υφηγητών ή ειδικών επιστημόνων. 2.Και οι ήδη αφιχθέντες καθηγητές ή υφηγητές ή ειδικοί επιστήμονες οι οποίοι είναι διορισμένοι σε Ελληνικά Ανώτατα Εκπαιδευτικά ή Ερευνητικά Ιδρύματα και κατέχουν είδη οικοσκευής ή και επιβατικό αυτ/το, υπό καθεστώς ελευθέρας χρήσεως, προκειμένου να τύχουν των προβλεπομένων κατά περίπτωση μειωμένων δασμών, για τα ανωτέρω είδη, οφείλουν να προσκομίσουν στην αρμόδια Τελωνειακή Αρχή την βεβαίωση που προβλέπεται από την προηγούμενη παράγραφο, στοιχ. β΄. Άρθρ.4.-Για την εφαρμογή των διατάξεων του άρθρ. 16 του Ν.Δ. 2544/53, ως τούτο αντικατασταθέν ισχύει, η Τελωνειακή Αρχή, που επιλαμβάνεται του τελωνισμού ειδών, μετοικεσίας, προβαίνει στην αναλυτική περιγραφή των παραδιδομένων ατελώς ή με μειωμένους δασμούς ειδών επί της κατατι-θεμένης διασαφήσεως εισαγωγής ή του εκδιδο-μένου Πρωτοκόλλου Εξετάσεως Αποσκευών Επιβάτου, κατά τις οικείες διακρίσεις του Τελωνειακού    Δασμολογίου   Εισαγωγής    καθώς     και (Αντί για τη σελ. 266,05(β) Σελ. 266,05(γ) Τεύχος Ι-83 Σελ. 87 Τελωνισμός ειδών ατομικής χρήσεως 30.Β.θ.11 74 στον προσδιορισμό της δασμολογητέας αξίας αυτών. Αντίγραφα των ανωτέρω παραστατικών εγγράφων θα αποστέλλονται στην Δ/νση Τελωνειακών Ερευνών, η οποία θα τηρεί αυτά σε ιδιαίτερο φάκελλο, αφού προηγουμένως θα αριθμεί και καταγράφει αυτά δε ειδικό βιβλίο παρακολουθήσεως ειδών παραδοθέντων ατελώς ή με μειωμένο δασμό. Το βιβλίο αυτό θα τηρείται ανά ημερολογιακό έτος και θα καταγράφονται τα αποστελλόμενα αντίγραφα των παραστατικών που εκδόθηκαν από τα τελωνεία εντός του αυτού ημερολογιακού έτους. Η Δ/νση Τελωνειακών Ερευνών θα γνωρίζει, με έγγραφό της, στο αρμόδιο Τελωνείο τη λήψη και καταχώρηση των ως ανωτέρω παραστατικών. Το έγγραφο αυτό θα επισυνάπτεται στην οικεία διασάφηση ή το οικείο πρωτόκολλο τα οποία στη συνέχεια θα υποβάλλονται εξοφλημένα στην Δ/νση Ελέγχου Τελωνειακών Αρχών μετά των λοιπών παραστατικών εγγράφων της διαχειρίσεως του Τελωνείου. Άρθρ.5.-Η απόφαση αυτή να δημοσιευθεί στην Εφημερίδα της Κυβερνήσεως.